На основу члана Зб. Закона о удружењима( „Сл.гласник РС“, бр.51/09,99/11- др.закони),члана З2.став б.Закона о црквама и верским заједницама( „Сл.гласник РС“, бр.36/2006) и члана 40.Статута општине Голубац( „Службени гласник општине Голубац“, бр.7/08,6/11, 6/14 и 14/16),

Скупштина општине Голубац, на својој седници одржаној дана 20.02.2019.године, донела је следећи

**ПРАВИЛНИК**

**O начину и поступку остваривања права на доделу средстава из буџета**

**општине Голубац удружењима, црквама и верским заједницама на територији**

**општине Голубац, као и регионалним удружењима особа са инвалидитетом,**

**која реализују своје активности за грађане општине Голубац**

**I ОСНОВНЕ ОДРЕДБЕ**

**Члан 1.**

Овим Правилником одређују се ближи критеријуми, начин и поступак расподеле средстава удружењима, црквама и верским заједницама, као и регионалним удружењима особа са инвалидитетом, која реализују активности за грађане општине Голубац. ( у даљем тексту :КОРИСНИЦИ), за програме, који су од јавног интереса и који се финансирају из буџета општине Голубац.

**Члан 2.**

Средства намењена корисницима, из члана 2. овог Правилника користе се за релизацију програма из области социјалне заштите, бирачко инвалидске заштите,заштите лица са инвалидитетом, друштвене бриге о деци, подстицања наталитета, помоћи старим лицима,здравствене заштите,заштите промовисања људских и мањинских права,заштите интерно расељених и избеглих лица,образовања, неформалног образовања,науке, одрживог развоја, заштите потрошача,програми за младе, екологије, заштите животне средине и здравља грађана,подстицања и развоја привредних деланости,(туризам,пољопривреда,занатство, стари и ретки занати,задругарство,и др.),културне баштине,неговања историјских тековина,културно-уметничког стваралаштва,активности пензионера,афирмисања равноправности полова, других садржаја који доприносе убрзаном развоју општине Голубац и афирмацији грађанског активизма.

**Члан 3.**

Висина средстава за финансирање програма и пројеката корисника, из овог Правилника, утврђују се сваке године одлуком о буцету општине Голубац.

Корисници могу учествовати највише са две пријаве у току једне буџетске године.

**II ПОСТУПАК ДОДЕЛЕ СРЕДСТАВА**

**Члан 4.**

Средства за финансирање програма корисника, из члана З.овог Правилника, додељују се на основу јавног конкурса.

Јавни конкурс се објављује на огласној табли општине Голубац и на званичној интернет презентацији општине Голубац.

Јавни конкурс се расписује почетком године за текућу годину, при чему се тачан рок за подношење пријава дефинише текстом јавног конкурса.

**Члан 5.**

Пријава на конкурс подноси се Општинском већу општине Голубац,у року, који се дефинише у тексту јавног конкурса.Општинско веће разматра приспеле пријаве, утврђује да ли су исте уредне и потпуне и доноси одлуку о расподели средстава.

Програм,односно пројекат којим корисник конкурише за средства садржи:

1. назив пројекта;

2. опис пројекта;

3. циљеве пројекта;

4. детаљни опис пројектних активности( програмске активности, време трајања, циљна група на коју се односи, динамику реализације);

5. очекиване резултате програма;

6. начин праћења програма;

7. буџет пројекта( са назнаком које трошкова покрива мими тражених средстава).

Пријаве на конкурс подносе се у писаном облику, подношењем на писарницу Општинске управе Голубац.

Корисник може конкурисати са једним или више пројеката, али се реализација мора завршити у текућој години.

**Члан 6.**

Приликом расподеле средстава приоритет има онај корисник чији је програм усмерен према већем броју корисника и који задоваљава критеријум одрживости, као и корисник кога су већински основали грађани општине Голубац и имају седиште на територији општине Голубац.

Након доношења одлуке о расподели средстава, са изабраним подносиоцима пријава закључују се уговори о финансирању програма,односно пројеката.

Уговор, из претходног става овог члана, закључује у име општине Голубац, председник општине.

Уговором се уређују међусобна права и обавезе уговорних страна, начин и рок за пренос одобрених средстава, обавеза подношења извештаја о реализацији програма, односно пројекта, као и друга права и обавезе уговорних страна.

**Члан 7.**

Изабрани подносиоци пријава, којима су одобрена буџетска средства, дужни су да у року од 30 дана по завршетку програма, односно пројекта, а најкасније до завршетка текуће године, поднесу извештај о реализацији истог и доставе доказе о наменском трошењу средстава.

Извештаји се подносе Општинском већу општине Голубац, непосредном предајом на писарницу Општинске управе Голубац, односно путем поште.

**III ПОСТУПАК ВРАЋАЊА НЕНАМЕНСКИ УТРОШЕНИХ СРЕДСТАВА**

**Члан 8.**

Уколико се приликом преноса средстава за реализацију програма, односно пројекта, утврди да изабрани подносиоци пријава добијена средстства не користе за реализацију одобрених програма, дужни су да врате добијена средства.

Услови и начин враћања ненаменских средстава утврдиће се уговором, који се закључује у складу са чланом 7.овог Правилника .

**IV ЗАВРШНЕ ОДРЕДБЕ**

**Члан 9.**

Ступањем на снагу овог Правилника престаје да важи Правилник о начину и поступку остваривања права на доделу средстава из буџета општине Голубац удружењима, црквама и верским заједницама, на територији општине Голубац, као и регионалним удружењима особа са инвалидитетом, која реализују своје активности за грађане општине Голубац, број: 400-8/2016, од 26.01.2016.године.

**Члан 10.**

Овај правилник ступа на снагу наредног дана од дана доношења и има се објавити у „Службеном гласнику Општине Голубац''.

Број:400-18/2019

**СКУПШТИНА ОПШТИНЕ ГОЛУБАЦ**

ПРЕДСЕДНИК

Зоран Ћирковић, с.р.